Kėdainių geležinkelio viadukas

Kėdainių geležinkelio viadukas – geležinkelio viadukas Kėdainiuose, kertantis centrinę J. Basanavičiaus gatvę, stovintis geležinkelio ruožo kreivėje tarp Kėdainių geležinkelio stoties (1 km) ir Geležinkelio tilto per Nevėžį. Viadukas stūkso Kėdainių tvenkinio ir Centrinio stadiono prieigose.

Geležinkelio viadukas gelžbetoninis, apie 30 m ilgio.https://maps.lt/short/d9b9b364 Tai trijų tarpatramių statinys, kurio vidurinį tarpatramį sudaro arka. Bėgių kelias nutiestas arkinės konstrukcijos viršuje.Henrikas Kebeikis. Geležinkelio Radviliškis–Kėdainiai–Kaišiadorys viadukas Kėdainiuose  Užpiltinius ramtus virš judrios miesto gatvės jungia lenktos formos nešančioji konstrukcija – monolitinė gelžbetoninė arka. Virš jos skliauto įrengtos vertikalios laikančiosios atramos ir briaunotoji perdangos plokštė. Viaduku nutiesti vienkelio plačiojo geležinkelio bėgiai, pakloti ant pabėgių su balastinio grunto (skaldos) sluoksniu. Statinio kraštus riboja ištisinės metalinės tvorelės. J. Basanavičiaus gatvė (kelio  dalis) po juo nutiesta dviejų eismo juostų, su šaligatviais. Kelio pylimo kūgiai arkos galuose sutvirtinti betono plytelėmis. Viaduko prieigose pastatyti transporto priemonių aukštį iki 3,5 m ribojantys ženklai.Google Street View google.com

 Istorija 

Sankt Peterburgo–Varšuvos geležinkelio atšaka nuo Radviliškio iki Kaišiadorių nutiesta 1871 m., turėjusi didelės įtakos provincinio Kėdainių miestelio atgimimui.Senieji statiniai gali liudyti apie daug svarbių įvykių knypava.lt.  Geležinkelio viaduką statyti buvo sumanyta tarpukariu, tiesiant naują kelią į Panevėžį. 1936 m. pradėta statyti viaduką, turėjusį prasilenkti su tiesiamu Aukštaičių plentu iš Kėdainių į Panevėžį. Naujasis geležinkelių transporto statinys buvo skirtas užtikrinti netrukdomą judėjimą ties ta vieta, kur geležinkelis kirto plentą. 1938 m. spalio 6 d. buvo užbaigti viaduko betonavimo darbai. Lapkričio 6 d. pirmasis traukinys sėkmingai pervažiavo viaduką ir nuo tos dienos viaduką pradėjo eksploatuoti.Vytautas Sakalauskas. Kėdainių viadukui greit bus 60 metų. „Kėdainių garsas“, 1998-01-13Kėdainių viadukas atidarytas . „Geležinkelininkas“, 1938 m. nr. 20

Pirmąjį viaduką 1944 m. rugpjūčio mėnesį vokiečių kariuomenė, besitraukdama iš Kėdainių, susprogdino. Vėliau, užėjus rusų armijai, vokiečių belaisviai pastatė laikiną, medinį, kuriuo galėjo važinėti traukiniai. Manoma, kad dabar stovintis viadukas buvo pastatytas pagal pirmojo viaduko projektą.

2018 m. naujai įrengtas geležinkelio viaduko apšvietimas: sumontuota keturiolika LED šviesos šaltinių, keičiančių spalvas.Gatvių apšvietimui – trečdalis milijono eurų. Nušvito ir geležinkelio viadukas muge.eu

 Galerija 

 Šaltiniai 

 Nuorodos 

 Kėdainiai praeityje miestai.net
 Kėdainių viaduko statyba (žurnalas „Geležinkelininkas“ 1938 m.) miestai.net
 Kėdainiai 1945–1990 (sovietmečio nuotraukos). Geležinkelio viadukas, apie 1950 m. miestai.net

Kategorija:Lietuvos viadukai
Kategorija:Geležinkelio tiltai Lietuvoje
Kategorija:Kėdainių statiniai
Kategorija:Kėdainių rajono tiltai
Kategorija:Lietuvos arkiniai tiltai